ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
বিশ্বের বিভিন্ন দেশ থেকে প্রাপ্ত সাহায্য কেন্দ্রীয় সরকার দ্রুত ও কার্যকরীভাবে বরাদ্দ এবং বিতরণ করছে যাতে রাজ্য/কেন্দ্রশাসিত অঞ্চলগুলিতে চিকিৎসা পরিকাঠামো ক্ষেত্রে সহায়তা দান করা যায়
নতুন দিল্লি, ০৮ মে, ২০২১
কোভিড-১৯ –এর দ্বিতীয় ঢেউয়ের জেরে উদ্ভূত পরিস্থিতিতে বিভিন্ন দেশ থেকে প্রাপ্ত সাহায্য কেন্দ্রীয় সরকার দ্রুত ও কার্যকরীভাবে বরাদ্দ এবং বিতরণ করছে, যাতে রাজ্য/কেন্দ্রশাসিত অঞ্চলগুলিতে চিকিৎসা পরিকাঠামো ক্ষেত্রে সহায়তা দান করা যায়। এর মাধ্যমে ভারতের প্রতি বিশ্বের বিভিন্ন দেশের পারস্পরিক নির্ভরতা ও সদিচ্ছা প্রতিচ্ছবি ফুটে উঠেছে।
এ পর্যন্ত ২ হাজার ৯৩৩টি অক্সিজেন কনসেনট্রেটর, ২ হাজার ৪২৯টি অক্সিজেন সিলিন্ডার, ১৩টি অক্সিজেন উৎপাদনকারী প্ল্যান্ট, ২ হাজার ৯৫১টি ভেন্টিলেটর এবং ৩ লক্ষেরও বেশি রেমডেসিভির ওষুধ সরবরাহ করা হয়েছে ।
কোভিড-১৯ টিকাদান কর্মসূচির আওতায় তৃতীয় পর্যায়ের টিকাদান পর্ব সহ এপর্যন্ত দেশের ১৬.৭৩ কোটি মানুষকে টিকার ডোজ দেওয়া হয়েছে।
৩০টি রাজ্যের ১৮ থেকে ৪৪ বছর বয়সী ১৪ লক্ষ ৮৮ হাজার ৫২৮ জন সুবিধাভোগীকে কোভিড টিকার প্রথম ডোজ দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী ২৪ লক্ষ ৩৭ হাজার ২৯৯টি টিকাকরণ পর্বের মাধ্যমে দেশের মোট ১৬ কোটি ৭৩ লক্ষ ৪৬ হাজার ৫৪৪ জনকে টিকার ডোজ দেওয়া হয়েছে। এর মধ্যে ৯৫ লক্ষ ৩২ হাজার ৬৩৯ জন স্বাস্থ্য কর্মীকে প্রথম ডোজ, ৬৪ লক্ষ ৩০ হাজার ২৭৭ জন স্বাস্থ্য কর্মীকে দ্বিতীয় ডোজ, ১ কোটি ৩৮ লক্ষ ৬২ হাজার ৯৯৮ জন প্রথম সারির কর্মীকে প্রথম ডোজ এবং ৭৬ লক্ষ ৪৬ হাজার ৬৩৪ জন প্রথম সারির কর্মীকে দ্বিতীয় ডোজ দেওয়া হয়েছে। ১৮ থেকে ৪৫ বছর বয়সী ১৪ লক্ষ ৮৮ হাজার ৫২৮ জন সুবিধাভোগীকে প্রথম ডোজ, ৫ কোটি ৩৫ লক্ষ ৪ হাজার ৩১২ জন সুবিধাভোগীকে প্রথম ডোজ দেওয়া হয়েছে। ৬০ বছরের বেশি বয়সী ১ কোটি ৪২ লক্ষ ৮৭ হাজার ৩১৩ জন সুবিধাভোগীকে দ্বিতীয় ডোজ এবং ৪৫ থেকে ৬০ বছর বয়সী ৫ কোটি ৪৭ লক্ষ ৩৩ হাজার ৯৬৯ জন সুবিধাভোগীকে প্রথম ডোজ ও ৫৮ লক্ষ ৬৯ হাজার ৮৭৪ জন সুবিধাভোগীকে দ্বিতীয় ডোজ দেওয়া হয়েছে।
১০টি রাজ্যে এপর্যন্ত টিকাকরণের হার ৬৬.৮১ শতাংশ। ২৪ ঘণ্টায় প্রায় ২৩ লক্ষ মানুষকে টিকার ডোজ দেওয়া হয়েছে। টিকাকরণ পর্বে ১১২ তম দিনে ২২ লক্ষ ৯৭ হাজার ২৫৭ জনকে টিকার ডোজ দেওয়া হয়েছে। এর মধ্যে ১৮ হাজার ৬৯২টি টিকাকরণ পর্বের মাধ্যমে ৯ লক্ষ ৮৭ হাজার ৯০৯ জন সুবিধাভোগীকে প্রথম ডোজ এবং ১৩ লক্ষ ৯ হাজার ৩৪৮ জন সুবিধাভোগীকে দ্বিতীয় ডোজ দেওয়া হয়েছে।
দেশে এপর্যন্ত করোনা থেকে সুস্থ হয়েছেন ১ কোটি ৭৯ লক্ষ ৩০ হাজার ৯৬০ জন। জাতীয় আরোগ্যের হার ৮১.৯০ শতাংশ। ২৪ ঘণ্টায় সুস্থ হয়েছেন ৩ লক্ষ ১৮ হাজার ৬০৯ জন। ১০টি রাজ্যে সুস্থতার হার ৭১.৯৩ শতাংশ।
২৪ ঘণ্টায় ৪ লক্ষ ১ হাজার ৭৮ জন নতুন করে করোনা আক্রান্ত হয়েছেন। ১০টি রাজ্যে সংক্রমণের হার ৭০.৭৭ শতাংশ। মহারাষ্ট্রে একদিনে ৫৪ হাজার ২২ জন, কর্ণাটকে ৪৮ হাজার ৭৮১ জন এবং কেরালায় ৩৮ হাজার ৪৬০ জন নতুন করে করোনা আক্রান্ত হয়েছেন। দেশে সক্রিয় রোগীর সংখ্যা ৩৭ লক্ষ ২৩ হাজার ৪৪৬ জন। দেশে মৃত্যুর হার ১.০৯ শতাংশ। ২৪ ঘণ্টায় ৪ হাজার ১৮৭ জনের মৃত্যু হয়েছে। মহারাষ্ট্রে একদিনে ৮৯৮ জন এবং কর্ণাটকে ৫৯২ জনের মৃত্যু হয়েছে। দমন ও দিউ, দাদরা ও নগরহাভেলি, মিজোরাম এবং আন্দামান ও নিকোবর দ্বীপপুঞ্জ – এই চারটি রাজ্য/কেন্দ্রশাসিত অঞ্চল থেকে গত ২৪ ঘণ্টায় করোনা আক্রান্ত হয়ে কোনো মৃত্যুর খবর পাওয়া যায়নি।
SC/SS/SKD
(Visitor Counter : 176
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী ডঃ মনসুখ মান্ডোভিয়া গুজরাটের ঘূর্ণিঝড় ‘বিপর্যয়’ মোকাবিলার প্রস্তুতি খতিয়ে দেখতে পর্যালোচনা বৈঠক করেছেন
নতুন দিল্লি, ১৩ জুন, ২০২৩
কেন্দ্রীয় স্বাস্থ্য এবং পরিবার কল্যাণ মন্ত্রী ডঃ মনসুখ মান্ডোভিয়া আজ গুজরাটের ভুজে গুজরাটের স্বাস্থ্যমন্ত্রী শ্রী ঋষিকেশ গণেশভাই প্যাটেলের সঙ্গে ঘূর্ণিঝড় ‘বিপর্যয়’ মোকাবিলায় রাজ্য সরকারের প্রস্তুতি খতিয়ে দেখতে পর্যালোচনা বৈঠক করেছেন।
ঘূর্ণিঝড় বিপর্যয় একটি অত্যন্ত শক্তিশালী ঘূর্ণিঝড়। ১৫ জুন এটি গুজরাট উপকূলে পৌঁছোবে বলে অনুমান করা হচ্ছে।
স্বাস্থ্য ও পরিবার কল্যাণ মন্ত্রক গুজরাট সহ পশ্চিম উপকূলের সব রাজ্যগুলিকে নিজেদের আঞ্চলিক দপ্তরের সঙ্গে অবিরাম যোগাযোগ বজায় রাখার নির্দেশ দিয়েছে। ৬টি বহুবিশিষ্ট কেন্দ্রীয় চিকিৎসক দল প্রস্তুত রাখা হয়েছে। প্রয়োজনে জরুরী পরিষেবা প্রদানের জন্যও তাঁদের পাঠানো হবে। নতুন দিল্লির ডঃ আর এম এল হাসপাতাল, এইমস নতুন দিল্লি, এইমস যোধপুর এবং এইমস নাগপুর থেকে নির্বাচিত চিকিৎসকদের এই দলে অন্তর্ভুক্ত করা হয়েছে। এছাড়াও ব্যাঙ্গালুরুর নিমহ্যান্সকে আপতকালীন পরিস্থিতির জন্য তৈরী রাখা হয়েছে।
ঘূর্ণিঝড় পরবর্তী পর্যায়ে কোন অতিমারী দেখা দিলে তার মোকাবিলার জন্য সবরকম প্রস্তুতি নেওয়া হয়েছে। কেন্দ্রীয় স্বাস্থ্য মন্ত্রক অবিরাম ঘূর্ণিঝড়ের গতিপ্রকৃতির ওপর নজর রেখেছে এবং যেকোন স্বাস্থ্য সংক্রান্ত জরুরী পরিস্থিতি মোকাবিলার জন্য প্রস্তুত রয়েছে।
CG/PM/AS
(Visitor Counter : 60
ভূ-বিজ্ঞানমন্ত্রক
দক্ষিণ-পশ্চিম মৌসুমী বায়ুর অগ্রগতির অনুকূল পরিবেশ
নতুন দিল্লি, ২৮ মে, ২০২০
ভারতের আবহাওয়া বিভাগের জাতীয় আবহাওয়ার পূর্বাভাস কেন্দ্র জানিয়েছে দক্ষিণ-পশ্চিম মৌসুমী বায়ু মালদ্বীপ-কমোরিন অঞ্চলের কিছু অংশে, বঙ্গোপসাগরের দক্ষিণাংশে, আন্দামান সাগর এবং আন্দামান ও নিকোবর দ্বীপপুঞ্জের কিছু অংশে এগিয়ে এসেছে।
আগামী ৪৮ ঘন্টার মধ্যে মালদ্বীপ-কমোরিন অঞ্চলের আরও কিছু অংশে দক্ষিণ-পশ্চিম মৌসুমী বায়ু আরও এগিয়ে যাওয়ার মত পরিস্থিতি অনুকূল হয়ে উঠছে।আগামী ৩১শে মে থেকে ৪ জুন এর মধ্যে দক্ষিণ-পূর্ব ও সংলগ্ন পূর্ব মধ্য আরব সাগরের উপর একটি নিম্নচাপ তৈরি হওয়ার সম্ভাবনা রয়েছে। এর পরিপ্রেক্ষিতে, ১ লা জুন থেকে কেরালায় দক্ষিণ-পশ্চিম মৌসুমী বায়ুর সঙ্গে বর্ষা ঢোকার জন্য খুব অনুকূল পরিস্থিতি তৈরি হয়েছে।
আরব সাগরের পশ্চিম মধ্যভাগে একটি নিম্নচাপ তৈরি হয়েছে। এটি খুব সম্ভবত আগামী ৪৮ ঘন্টার মধ্যে গভীর নিন্মচাপে পরিণত হয়েছে। আগামী ৩ দিনের মধ্যে এটি দক্ষিণ ওমান এবং পূর্ব ইয়েমেন উপকূলের দিক থেকে উত্তর-পশ্চিম দিকে অগ্রসর হওয়ার সম্ভাবনা রয়েছে।
আগামী ২৯শে মে থেকে ১ জুনের মধ্যে মৎসজীবীদের পশ্চিম মধ্য আরব সাগরে না যাওয়ার পরামর্শ দেওয়া হয়েছে। এমন কি ৩১মে থেকে ৪জুন পর্যন্ত জেলেদের দক্ষিণ-পূর্ব ও পূর্ব মধ্য আরব সাগরে না যাওয়ার পরামর্শ দেওয়া হয়ছে।
(CG/SS
প্রধানমন্ত্রীরদপ্তর
বাংলাদেশ সফরের প্রাক্কালে প্রধানমন্ত্রীর বক্তব্য
নয়াদিল্লী, ২৫ মার্চ, ২০২১
আমি বাংলাদেশের প্রধানমন্ত্রী শেখ হাসিনার আমন্ত্রণে ২৬ ও ২৭ মার্চ সেদেশ সফর করবো।
কোভিড-১৯ মহামারীর পর এটিই আমার প্রথম বিদেশ সফর। আমি অত্যন্ত আনন্দিত যে ভারতের সঙ্গে আমাদের এই প্রতিবেশী বন্ধু রাষ্ট্রের নাগরিকদের মধ্যে সাংস্কৃতিক ও ভাষাগত নিবিড় যোগাযোগ রয়েছে সঙ্গে। আমি আগামীকাল বাংলাদেশের জাতীয় দিবস উদযাপনে অংশগ্রহণ করবো। একইসঙ্গে বাংলাদেশের জাতীর জনক, বঙ্গবন্ধু শেখ মুজিবুর রহমানের জন্ম শতবার্ষিকী উদযাপনও শুরু হবে। বিগত শতাব্দীর মহান নেতা বঙ্গবন্ধুর জীবন ও আদর্শ লক্ষ লক্ষ মানুষকে অনুপ্রাণিত করে। বঙ্গবন্ধুর প্রতি শ্রদ্ধা জানাতে আমি টুঙ্গিপাড়ায় তাঁর সমাধি ক্ষেত্রে যাবো।
পুরাণ অনুসারে ৫১টি শক্তিপীঠের অন্যতম প্রাচীন মন্দির౼ যশোরেশ্বরী মা কালীর মন্দিরে আমি পুজো দেব।
আমি অধীর আগ্রহে অপেক্ষা করে আছি, ওরাকান্দিতে মতুয়া সম্প্রদায়ের প্রতিনিধিদের সঙ্গে আলাপচারিতার জন্য। শ্রী শ্রী হরিচন্দ্র ঠাকুরজি তাঁর পবিত্র বাণী এখান থেকেই প্রচার করেছেন।
গত ডিসেম্বর মাসে ফলপ্রসু ভার্চুয়াল বৈঠকের পর আমি প্রধানমন্ত্রী শেখ হাসিনার সঙ্গে গুরুত্বপূর্ণ বিভিন্ন বিষয় নিয়ে আলোচনায় বসবো। মাননীয় রাষ্ট্রপতি আব্দুল হামিদের সঙ্গে সাক্ষাতের জন্য আমি অধীর আগ্রহে অপেক্ষা করে রয়েছি। এছাড়াও বাংলাদেশের বিশিষ্টজনেদের সঙ্গেও আমি মিলিত হব।
প্রধানমন্ত্রী শেখ হাসিনার দূরদর্শী নেতৃত্বে বাংলাদেশের নজরকারা আর্থিক উন্নয়নের জন্য তাঁকে অভিনন্দন জানানোই শুধুমাত্র আমার এই সফরের উদ্দেশ্য নয়, এই সাফল্যের জন্য ভারতের সর্বক্ষণের সমর্থনের বিষয়েও আমরা দায়বদ্ধ। কোভিড-১৯এর বিরুদ্ধে বাংলাদেশের লড়াইয়ে ভারতের সমর্থন ও পারস্পরিক নির্ভরতার কথাও আমার এই সফরের মাধ্যমে প্রতিফলিত হবে।
কেন্দ্রীয়মন্ত্রিসভা
ভারত ও জাপানের মধ্যে স্বাস্থ্য পরিচর্যা ক্ষেত্রে স্বাক্ষরিত সহযোগিতামূলক সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ৬ ডিসেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে ভারত ও জাপানের মধ্যে স্বাস্থ্য পরিচর্যা ক্ষেত্রে স্বাক্ষরিত সহযোগিতামূলক সমঝোতাপত্রে কর্মপরবর্তী অনুমোদন পাওয়া গিয়েছে।
স্বাক্ষরিত সহযোগিতামূলক সমঝোতাপত্রের নথিপত্র পাওয়ার পরেই এ সংক্রান্ত কাজকর্ম শুরু হবে। দুই দেশের মধ্যে ইতিমধ্যেই যে সব পদক্ষেপ করা হয়েছে, তা স্বাক্ষরিত সমঝোতাপত্রের কার্যকালের মেয়াদ শেষ না হওয়া পর্যন্ত সংশ্লিষ্ট ক্ষেত্রে পদক্ষেপ গ্রহণ প্রক্রিয়া অব্যাহত থাকবে।
এই সমঝোতার ফলে দুই দেশের মধ্যে পরম্পরাগত চিকিৎসা পদ্ধতি ক্ষেত্রে দ্বিপাক্ষিক সহযোগিতা বৃদ্ধি পাবে। উভয় দেশেই এ ধরণের চিকিৎসা পদ্ধতির ব্যাপক গুরুত্ব রয়েছে।
এই সহযোগিতাকে কার্যকর করার জন্য কোনরকম অতিরিক্ত আর্থিক সংস্থানের প্রয়োজন হবে না। আয়ুষ মন্ত্রকের জন্য বরাদ্দ বাজেট থেকেই গবেষণা ও প্রশিক্ষণ পরিচালনা, সভা-সম্মেলন আয়োজন এবং বিশেষজ্ঞ নিয়োগের খাতে ব্যয়ের প্রয়োজনীয় অর্থের বন্দোবস্ত করা হবে।
SSS/BD/DM
(Visitor Counter : 59
স্বরাষ্ট্র মন্ত্রক
বিন্নাগুড়ি সেনাবাহিনীর ক্যান্টনমেন্টে ‘হামেশা আপনোকে সাথ’ কর্মসূচির আয়োজন
কলকাতা, ১১ এপ্রিল, ২০২২
বিন্নাগুড়ির সেনাবাহিনীর ক্যান্টনমেন্টে রবিবার ১০ই এপ্রিল ‘হামেশা আপনোকে সাথ’ কর্মসূচির আয়োজন করা হয়। এই অনুষ্ঠানে কেন্দ্রীয় সংখ্যালঘু বিষয়ক দপ্তরের প্রতিমন্ত্রী শ্রী জন বার্লা এবং সাংসদ শ্রী জয়ন্ত কুমার রায় উপস্থিত ছিলেন। অনুষ্ঠানে জওয়ান ও প্রাক্তন সেনানীরা উপস্থিত ছিলেন।
শ্রী বার্লা অনুষ্ঠানে বলেন, কেন্দ্রের ‘সবকা সাথ, সবকা বিকাশ, সবকা বিশ্বাস ও সবকা প্রয়াস’ ভাবনায় প্রধানমন্ত্রী শ্রী নরেন্দ্র মোদীর নেতৃত্বে দেশের সর্বস্তরে উন্নয়ন হচ্ছে। এই প্রসঙ্গে তিনি সেনাবাহিনীর এক পদ এক পেনশন প্রকল্পের কথা উল্লেখ করেন। অনুষ্ঠানে সেনাবাহিনীর ৬ জন মহিলা সদস্যকে সম্বর্ধনা দেওয়া হয়।
CG/CB/NS
(Visitor Counter : 18
কর্পোরেটবিষয়সংক্রান্তমন্ত্রক
ইন্সটিটিউড অফ চার্টার্ড অ্যাকাউন্টেন্টস অফ ইন্ডিয়া এবং চার্টার্ড অ্যাকাউন্টেন্টস অস্ট্রেলিয়া অ্যান্ড নিউজিল্যাণ্ডের মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউড অফ চার্টার্ড অ্যাকাউন্টেন্টস অফ ইন্ডিয়া  এবং চার্টার্ড অ্যাকাউন্টেন্টস অস্ট্রেলিয়া অ্যান্ড নিউজিল্যাণ্ড-এর মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে।
প্রভাব :
পারস্পরিক স্বীকৃত চুক্তির মাধ্যমে দুটি সংস্থার মধ্যে সুবিধাজনক সম্পর্ক গড়ে তোলা হবে। এর সুফল উভয় সংস্থার সদস্য ও ছাত্র-ছাত্রীরা পাবেন। আইসিএআই-এর সদস্যদের পেশাদার ক্ষেত্রে আরও সুযোগ তৈরি হবে। দুটি সংস্থার মধ্যে কাজের সম্পর্ক গড়ে উঠবে। এছাড়াও আন্তর্জাতিক ক্ষেত্রে যে সব পেশাদারি সমস্যার মুখোমুখি হতে হয়, উভয় সংস্থার সদস্যরা সেগুলি নিয়ে আলোচনা করতে পারবেন।
সুফল :
ভারতীয় চার্টার্ড অ্যাকাউন্টেন্টদের এই সমঝোতাপত্রের ফলে আরও কাজের সুযোগ তৈরি হবে এবং ভারতে তারা বিদেশী মুদ্রা পাঠাতে পারবেন।
বিস্তারিত :
আইসিএআই এবং সিএএএনজেড-এর মধ্যে এই সমঝোতাপত্র স্বাক্ষরের ফলে দুটি সংস্থাই পরস্পরের সদস্যদের যোগ্যতাকে স্বীকৃতি দেবে এবং উভয় প্রতিষ্ঠান পেশাদারিত্ব, বৌদ্ধিক সত্ত্বার উন্নয়ন এবং পারস্পরিক স্বার্থকে নিশ্চিত করার মত বিভিন্ন বিষয়ে একযোগে কাজ করবে। এর ফলে অস্ট্রেলিয়া, নিউজিল্যান্ড ও ভারতে হিসেবপত্র রক্ষণাবেক্ষণের কাজের উন্নতি ঘটবে।
কৌশল ও লক্ষ্য পূরণ :
দুটি সংস্থা একে অন্যের সদস্যদের যোগ্যতাকে স্বীকৃতি দেবে। এই সব সদস্যরা নিজ নিজ প্রতিষ্ঠানে পরীক্ষা দিয়ে, পেশাদারি কাজকর্মে অংশ নিয়ে বাস্তব অভিজ্ঞতা অর্জন করেছেন।
পেক্ষাপট :
আইসিএআই ভারতীয় সংসদের আইন অনুযায়ী একটি বিধিবদ্ধ সংস্থা। ভারতের চাটার্ড অ্যাকাউন্টটেন্সি পেশাকে এই সংস্থার মাধ্যমে নিয়ন্ত্রণ করা হয়। ইন্সটিটিউট অফ চার্টার্ড অ্যাকাউন্টস ইন অস্ট্রেলিয়া এবং নিউজিল্যান্ড ইন্সটিটিউট অফ চার্টার্ড অ্যাকাউন্টস ২০১৪-র অক্টোবর মাসে সংযুক্ত হয়ে সিএএএনজেড গঠন করে।
CG/CB/AS/
(Visitor Counter : 108
প্রধানমন্ত্রীরদপ্তর
মহা অষ্টমীতে দেশবাসীকে প্রধানমন্ত্রীর শুভেচ্ছা
নয়াদিল্লি, ০৩ অক্টোবর, ২০২২
প্রধানমন্ত্রী শ্রী নরেন্দ্র মোদী পবিত্র মহা অষ্টমী উপলক্ষে সকল দেশবাসীকে শুভেচ্ছা জানিয়েছেন। তিনি বলেন, মা মহাগৌরির আশীর্বাদ সকলের জীবনে সৌভাগ্য, সমৃদ্ধি ও সাফল্য নিয়ে আসুক। শ্রী মোদী মা মহাগৌরির একটি প্রার্থনা স্তোত্র সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেন,
"वन्दे वाञ्छितकामार्थं चन्द्रार्धकृतशेखराम्।
सिंहारूढां चतुर्भुजां महागौरीं यशस्वीनीम्॥
মহা অষ্টমীর শুভকামনা জানাই। মহাগৌরি সকলের জীবনে সৌভাগ্য, সমৃদ্ধি ও সাফল্য নিয়ে আসুক। মায়ের ভক্তদের জন্য তাঁর একটি স্তোত্র …”
वन्दे वाञ्छितकामार्थं चन्द्रार्धकृतशेखराम्।
सिंहारूढां चतुर्भुजां महागौरीं यशस्वीनीम्॥
PG/PM/SB
(
আয়ুষ
কোভিড-১৯-এর চিকিৎসার জন্য আয়ুষ মন্ত্রক সাদা বাসক এবং গুলঞ্চ-এর সম্ভাবনা খতিয়ে দেখতে চিকিৎসা সংক্রান্ত গবেষণা শুরু করেছে
নয়াদিল্লি, ২৫ সেপ্টেম্বর, ২০২০
কোভিড-১৯-এর চিকিৎসার জন্য দ্রুত সমাধান খুঁজে বের করতে আয়ুষ মন্ত্রক বিভিন্ন পদ্ধতিতে নিয়মমাফিক পরীক্ষার-নিরীক্ষার জন্য উদ্যোগী হয়েছে। এই উদ্যোগের অংশ হিসেবে সাদা বাসকের রস, গুলঞ্চের রস এবং বাসক-গুলঞ্চের রস কোভিড-১৯ সংক্রমিতদের ওপর প্রয়োগ করার যে সিদ্ধান্ত নেওয়া হয়েছে, সম্প্রতি তাতে অনুমতি পাওয়া গেছে। নতুন দিল্লির অল ইন্ডিয়া ইনস্টিটিউট অফ আয়ুর্বেদ এবং সিএসআইআর-এর অধীনস্থ সংস্থা আইজিআইবি-র সঙ্গে একযোগে এই পরীক্ষা-নিরীক্ষা চালাবে।
এই পরীক্ষা পদ্ধতির বিষয়ে বিস্তারিত রূপরেখা তৈরি করা হয়েছে। আয়ুষ পদ্ধতির গবেষণায় এটিকে বিশেষ গুরুত্ব দেওয়া হচ্ছে। কেস রিপোর্ট ফোরামের সাহায্যে বিশেষজ্ঞরা আধুনিক ওষুধ সহ বিভিন্ন ক্ষেত্রে এর ফলাফলের বিষয়ে পর্যালোচনা চালাবেন। এই পরীক্ষা-নিরীক্ষার জন্য ইনস্টিটিউশনাল এথিক্স কমিটির অনুমতি লাগবে।
সার্স-কোভ-২ সংক্রমিত অথচ লক্ষণহীন এবং কোভিড-১৯-এ হাল্কা সংক্রমিতদের ওপর সাদা বাসক ও গুলঞ্চের রস সংগ্রহ করে সেগুলিকে আলাদা আলাদাভাবে প্রয়োগ করে কতটা ফল পাওয়া যায় এবং দুটি রসকে মিশিয়ে সেই মিশ্রণে কতটা ফল পাওয়া যায় তা নিয়ে পরীক্ষা-নিরীক্ষা চালানো হবে। এই রসের সাহায্যে ভাইরাসের প্রসার কতটা আটকানো যাবে, গবেষণায় সেই দিকটিও দেখা হবে।
সাদা বাসক এবং গুলঞ্চ ভারতীয় চিরাচরিত ওষুধের ক্ষেত্রে অত্যন্ত গুরুত্বপূর্ণ। আয়ুষ চিকিৎসার ক্ষেত্রেও এই পরীক্ষার ফলাফল সঙ্গত কারণেই উৎসাহের সৃষ্টি করেছে।
CG/CB/DM
(Visitor Counter : 217
মানবসম্পদবিকাশমন্ত্রক
করোনা এবং ভবিষ্যতের চ্যালেঞ্জের বিরুদ্ধে লড়ার লক্ষে মানব সম্পদ উন্নয়ন মন্ত্রক শুরু করল ‘সমাধান’
সমাধান চালেঞ্জের জন্য আবেদন করার শেষ দিন ১৪ এপ্রিল, ২০২০
নয়াদিল্লি, ০৭ এপ্রিল, ২০২০
ছাত্রছাত্রীদের উদ্ভাবনী ক্ষমতাকে পরখ করে দেখার লক্ষে মানব সম্পদ উন্নয়ন মন্ত্রকের ইনভেসন সেল এবং অল ইন্ডিয়া কাউন্সিল ফর টেকনিক্যাল এডুকেশন  ফোর্জ ও ইনোভাশিওক্যুরিসের সহযোগিতায় মেগা অন লাইন চ্যালেঞ্জ -সমাধান- এর সুচনা করেছে।
এই প্রতিযোগিতায় অংশ গ্রহণকারী ছাত্রছাত্রীদের করোনা ভাইরাস অতিমারি অথবা অন্য কোন বিপর্যয়ের মোকাবিলা করার লক্ষে এমন দ্রুত কোন সমাধান বার করতে হবে যা বিভিন্ন সরকারি এজেন্সি, স্বাস্থ্য পরিষেবা, হাসপাতাল ও অন্যান্য পরিষেবার সাথে যুক্ত ব্যক্তিরা ব্যবহার করতে পারে। এ ছাড়াও এই সমাধান চ্যালেঞ্জের মাধ্যমে নাগরিকদের সচেতনতা বৃদ্ধি করা, যে কোন চালেঞ্জের মোকাবিলা করার মানসিকতা তৈরি করা, সঙ্কট জনক পরিস্থিতি প্রতিরোধ করা এবং জীবিকা নির্বাহের ব্যবস্থা করার বিষয় গুলির দিকে লক্ষ্য রাখা হবে।
এই ‘সমাধান’ চ্যালেঞ্জের উদ্দেশ্য হোল ছাত্রছাত্রী ও শিক্ষক-শিক্ষিকা দের নতুন নতুন পরীক্ষা নিরিক্ষা ও নতুন উদ্ভাবনের জন্য উৎসাহ দেওয়া। এতে অংশ গ্রহণকারী প্রতিযোগীদের ভাবনা চিন্তা প্রযুক্তিগত এবং বাণিজ্যিক ভাবে কতটা কার্যকরী তাঁর উপরেই এই কার্যক্রমের সাফল্য নির্ভর করছে।
এই প্রতিযোগিতায় অংশ নেওয়ার জন্য আবেদন পত্র ৭ এপ্রিল, ২০২০ থেকে দেওয়া হবে। আবেদন পত্র জমা দেওয়ার শেষ তারিখ ১৪ এপ্রিল, ২০২০।শর্টলিস্ট করার পর ১৭ তারিখ প্রতিযোগীদের নাম ঘোষণা করা হবে। ১৮-২৩ তারিখের মধ্যে প্রতিযোগীদের তাদের প্রোজেক্ট জমা দিতে হবে। চূড়ান্ত তালিকা ২৪ এপ্রিল প্রকাশ করা হবে। ২৫ তারিখ বিচারকরা বিজয়ীর নাম ঘোষণা করবেন।
CG/SDG
(
স্বাস্থ্যওপরিবারকল্যাণমন্ত্রক
কেন্দ্র এ পর্যন্ত প্রায় ১৮ কোটির বেশি টিকার ডোজ রাজ্য ও কেন্দ্রশাসিত অঞ্চলগুলিকে বিনামূল্যে দিয়েছে
রাজ্য ও কেন্দ্রশাসিত অঞ্চলগুলির কাছে ১ কোটিরও বেশি ডোজ রয়েছে
আগামী ৩ দিনে রাজ্য ও কেন্দ্রশাসিত অঞ্চলগুলি ৯ লক্ষের বেশি টিকার ডোজ পাবে
নয়াদিল্লী, ১০ই মে, ২০২১
কেন্দ্র কোভিড-১৯ মহামারীর বিরুদ্ধে লড়াইয়ে নেতৃত্ব দিচ্ছে। পুরো সরকারের নিয়ন্ত্রণাধীন এই উদ্যোগে রাজ্য ও কেন্দ্রশাসিত অঞ্চলগুলিও রয়েছে। নমুনা পরীক্ষা, সংক্রমিতকে শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধি মেনে চলার পাশাপাশি সরকারের ৫ দফা কৌশলের অন্যতম হল টিকাকরণ অভিযান।
রাজ্য ও কেন্দ্রশাসিত অঞ্চলগুলিকে ১৭,৯৩,৫৭,৮৬০ টি টিকার ডোজ কেন্দ্র বিনামূল্যে দিয়েছে। আজ সকাল ৮টা পর্যন্ত পাওয়া তথ্য অনুযায়ী ১৬,৮৯,২৭,৭৯৭টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,০৪,৩০,০৬৩ টি টিকার ডোজ রয়েছে। আগামী তিন দিনে আরও ৯,২৪,৯১০ টি ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
২০২০র পয়লা অক্টোবরের হিসেবে পশ্চিমবঙ্গে ৪৫ বছরের উর্ধে নাগরিকদের মধ্যে টিকা পাবেন ৯,৭৮,৭১,০০০ জন। এঁদের মধ্যে টিকা পেয়েছেন ১,২০,৮৩,৩৪০ জন । রাজ্যে মোট টিকা ব্যবহার হয়েছে ১,২২,৯৭,৮৯৭। এর মধ্যে নষ্ট হয়েছে ৩.২৭ শতাংশ টিকা । রাজ্য শীঘ্রই ৩,৯৫,৩০০ লক্ষ টিকা পাবে ।
২০২০র পয়লা অক্টোবরের হিসেবে ত্রিপুরায় ৪৫ বছরের উর্ধে নাগরিকদের মধ্যে টিকা পাবেন ৪০,৫১,০০০ জন। এঁদের মধ্যে টিকা পেয়েছেন ১৪,৬৮,৩৫০ জন । ত্রিপুরার কাছে ৬৩,০৩৪টি টিকা আছে ।
২০২০র পয়লা অক্টোবরের হিসেবে আসামে ৪৫ বছরের উর্ধে নাগরিকদের মধ্যে টিকা পাবেন ৩,৪৮,৮৭,০০০ জন। এঁদের মধ্যে টিকা পেয়েছেন ৩৩,৯৩,১৮০ জন । আসামের কাছে ২,৭৫,১১২টি টিকা আছে ।
২০২০র পয়লা অক্টোবরের হিসেবে আন্দামান ও নিকোবর দ্বীপপুঞ্জে ৪৫ বছরের উর্ধে নাগরিকদের মধ্যে টিকা পাবেন চার লক্ষ জন। এঁদের মধ্যে টিকা পেয়েছেন ১,৯১,৪৭০ জন ।
(CG/CB/
প্রধানমন্ত্রীরদপ্তর
উপহার হিসাবে প্রধানমন্ত্রীর পাওয়া বিভিন্ন সামগ্রীর ই-নিলাম সম্পন্ন
নয়াদিল্লি, ২৪ অক্টোবর, ২০১৯
উপহার হিসাবে প্রধানমন্ত্রী শ্রী নরেন্দ্র মোদীর পাওয়া বিভিন্ন সামগ্রীর প্রদর্শনী তথা ই-নিলাম পর্ব আজ শেষ হয়েছে। এই নিলামে ব্যাপক সাড়া পাওয়া গিয়েছে এবং হাজার হাজার দরপত্র জমা পড়েছে। সমগ্র নিলাম প্রক্রিয়া থেকে পাওয়া অর্থ নমামি গঙ্গে কর্মসূচিতে ব্যয় করা হবে।
উপহার-স্বরূপ প্রধানমন্ত্রীর পাওয়া মোট ২ হাজার ৭৭২টি মেমেন্টোর জন্য কেন্দ্রীয় সংস্কৃতি মন্ত্রক গত ১৪ই সেপ্টেম্বর থেকে ই-নিলাম প্রক্রিয়া আয়োজন করে। এই নিলাম সামগ্রীগুলি নতুন দিল্লির ন্যাশনাল গ্যালারি অফ মর্ডান আর্টে রাখা হয়েছিল। মেমেন্টোগুলির মধ্যে ছিল আলোকচিত্র, ভাস্কর্য, শাল, জ্যাকেট এবং ঐতিহ্যবাহী বাদ্যযন্ত্র।
প্রাথমিকভাবে স্থির হয়েছিল, এই নিলাম প্রক্রিয়া তেসরা অক্টোবর পর্যন্ত চলবে। কিন্তু জনগণের অত্যাধিক উৎসাহ ও অনুরোধের প্রেক্ষিতে নিলামের সময়সীমা আরও তিন সপ্তাহ বাড়ানো হয়। নিলামের জন্য রাখা যাবতীয় সামগ্রী বিক্রি হয়ে গেছে। চিত্র তারকা থেকে রাজনীতিবিদ এবং সমাজসেবীরাও এই নিলামে বিশেষ আগ্রহ দেখিয়েছেন। একাধিক বলিউড তারকা – অনীল কাপুর, অর্জুন কাপুর এবং গায়ক কৈলাশ খেরের মতো ব্যক্তিরা এই প্রদর্শনী তথা নিলামে অংশ নিয়েছিলেন।
নিলামের জন্য যে সমস্ত সামগ্রী রাখা হয়েছিল, তার মধ্যে সবচেয়ে কম ৫০০ টাকা দাম ধার্য হয়েছিল ভগবান গণেশের একটি ছোট মূর্তির এবং পদ্মফুলের আকারবিশিষ্ট সুসজ্জিত কাঠের বাক্সের। সবচেয়ে বেশি আড়াই লক্ষ টাকা দাম স্থির হয়েছিল মহাত্মা গান্ধীর সঙ্গে ত্রিবর্ণরঞ্জিত ব্যাকগ্রাউন্ডের ওপর প্রধানমন্ত্রীর আলোকচিত্রটির। চূড়ান্ত নিলামে এই আলোকচিত্রটির দাম পাওয়া যায় ২৫ লক্ষ টাকা।
প্রধানমন্ত্রী তাঁর মায়ের কাছ থেকে আশীর্বাদ নিচ্ছেন ফ্রেমবন্দী এরকম একটি আলোকচিত্রের দাম ঠিক হয়েছিল হাজার টাকা। নিলামে এটির দাম ওঠে ২০ লক্ষ টাকা। অন্যান্য যে সমস্ত সামগ্রীর নিলাম থেকে প্রত্যাশার তুলনায় বেশি টাকা পাওয়া গিয়েছে, তার মধ্যে রয়েছে – মণিপুরী লোকচিত্র ; ধাতু নির্মিত একটি ভাস্কর্য, যেখানে গরু তার বাছুরকে স্তন্যপান করাচ্ছে  এবং স্বামী বিবেকানন্দের ১৪ সেন্টিমিটারের একটি ধাতব মূর্তি ।
CG/BD/SB
(Visitor Counter : 48
প্রধানমন্ত্রীরদপ্তর
প্রধানমন্ত্রী মোদী ২০১৮-র পার্টনার্স ফোরামের সূচনা করবেন
নয়াদিল্লি, ১১ ডিসেম্বর, ২০১৮
প্রধানমন্ত্রী শ্রী নরেন্দ্র মোদী ১২ ডিসেম্বর নতুন দিল্লিতে চতুর্থ পার্টনার্স ফোরামের সূচনা করবেন। ভারত সরকার ও শিশু স্বাস্থ্য, নবজাতক ও মাতৃত্ব বিষয়ক দপ্তরের সহযোগিতায় ১২ ও ১৩ ডিসেম্বর দু’দিনের এই আন্তর্জাতিক সম্মেলনের আয়োজন করা হচ্ছে। মহিলা, শিশু এবং কিশোরদের স্বাস্থ্য পরিষেবার মানোন্নয়নের লক্ষ্যে ৮৫টি দেশের ১ হাজার ৫০০-রও বেশি প্রতিনিধি এই সম্মেলনে যোগ দেবেন। বিশ্বের সব আয় স্তরের নির্বিশেষে বিভিন্ন দেশ থেকে প্রতিনিধিদের আমন্ত্রণ জানানো হয়েছে। জি-৭, জি-২০ ও ব্রিক্স – এর মতো আন্তর্জাতিক ও আঞ্চলিক গোষ্ঠীগুলিও রয়েছে আমন্ত্রিত দেশগুলির তালিকায়।
মহিলা, শিশু ও কিশোরদের স্বাস্থ্য বিষয়ে পরিষেবায় গতি আনতে আন্তর্জাতিক স্তরের প্রতিনিধিরা এই সম্মেলনে অংশ নেবেন। স্বাস্থ্য ও পরিবার কল্যাণ মন্ত্রী শ্রী জে পি নাড্ডা, চিলির প্রাক্তন রাষ্ট্রপতি তথা পিএনএনসিএইচ – এর প্রাক্তন বোর্ড সভাপতি ডঃ মিশেল বেচলেট, প্রখ্যাত অভিনেতা ও ইউনিসেফের শুভেচ্ছা দূত শ্রীমতীও প্রিয়াঙ্কা চোপরা গত ১১ এপ্রিল প্রধানমন্ত্রী শ্রী নরেন্দ্র মোদীর সঙ্গে এই সম্মেলনের বিষয়ে সাক্ষাৎ করেন।
শিশু ও মায়েদের মৃত্যুর হার কমাতে কিশোরদের জীবনযাত্রার মানোন্নয়ন এবং শিশু ও নবজাতকদের সামগ্রিক স্বাস্থ্য পরিষেবার মানোন্নয়নের লক্ষ্যে ২০০৫ সালের সেপ্টেম্বর মাসে আন্তর্জাতিক স্বাস্থ্য সহযোগিতার এই সহযোগী মঞ্চের সূচনা হয়। এতে প্রায় ৯২টি দেশের ১ হাজারেরও বেশি প্রতিনিধি রয়েছেন। এদের মধ্যে শিক্ষাবিদ্, গবেষক, বিভিন্ন সংস্থা, স্বাস্থ্য পরিষেবা প্রদানকারী ব্যক্তি, অ-সরকারি সংস্থার প্রতিনিধিরা রয়েছেন।
এর আগে ২০১৪ সালে এই মঞ্চের অনুষ্ঠান হয় দক্ষিণ আফ্রিকার জোহানেসবার্গে। ২০০৭ সালে তাঞ্জিনিয়ার দার এস সালেমে এবং ২০১০ সালেও ভারতের নতুন দিল্লিতে এই মঞ্চের অনুষ্ঠান হয়। এই নিয়ে দ্বিতীয়বার ভারত পার্টনার্স ফোরামের আয়োজন করছে।
স্থায়ী উন্নয়নের লক্ষ্যে আন্তর্জাতিক স্বাস্থ্য পরিষেবাকারী সম্প্রদায়কে সহায়তা প্রদানই এই মিশনের মূল লক্ষ্য।
চারটি পর্যায়ে এই সম্মেলন অনুষ্ঠিত হবে। মহিলা, শিশু ও কিশোরদের স্বাস্থ্য পরিষেবার ক্ষেত্রে চ্যালেঞ্জগুলি বিভিন্ন দেশ কিভাবে মোকাবিলা করছে, সেই সম্পর্কিত ১২টি সফল পন্থা-পদ্ধতি এই সম্মেলনে তুলে ধরা হবে।
ভারতের মিশন ইন্দ্রধনুষ প্রকল্প নিয়ে এই সম্মেলনে বিশেষভাবে আলোচনা করা হবে।
SSS/PM/SB
(Visitor Counter : 80
জাহাজচলাচলমন্ত্রক
ভারতীয় বন্দরগুলিতে নাবিকদের পরিবর্তন নিয়ে বিভিন্ন সংগঠনের সঙ্গে কথা বললেন শ্রী মনসুখ মান্ডভিয়া
নয়াদিল্লি, ২৮ এপ্রিল, ২০২০
কেন্দ্রীয় জাহাজ পরিবহণ প্রতিমন্ত্রী শ্রী মনসুখ মান্ডভিয়া আজ ভিডিও কনফারেন্সের মাধ্যমে বন্দরগুলিতে ভারতীয় নাবিকদের পরিবর্তন এবং, তাদের বর্তমান অবস্থা খতিয়ে দেখেন। এছাড়া আন্তর্জাতিক জল সীমানায় আটকে পড়া নাবিকদের বিভিন্ন বিষয় নিয়ে জাহাজ সংস্থা, নৌ-বাণিজ্য সংগঠন ও নাবিক সংগঠনগুলির সঙ্গে কথা বলেন।
শ্রী মান্ডভিয়া বিদেশে আটকে পড়া ভারতীয় নাবিকদের অদূর ভবিষ্যতে দেশে ফিরিয়ে আনার উদ্দেশ্য তাঁদের বিস্তারিত বিবরণ চেয়ে পাঠিয়েছেন । বিভিন্ন নাবিক সংগঠনগুলিকে আশ্বাস দিয়ে শ্রী মান্ডভিয়া জানিয়েছেন, আটকে পড়া নাবিকদের শীঘ্রই দেশে ফিরিয়ে আনার পরিকল্পনা করা হচ্ছে। পরিস্থিতি অনুকূল হলেই এদের ফেরানোর উদ্যোগ শুরু হবে। সুষ্ঠুভাবে সরবরাহ প্রক্রিয়া অব্যাহত রাখতে নাবিকদের গুরুত্বপূর্ণ ভূমিকার কথা স্বীকার করে নিয়ে শ্রী মান্ডভিয়া বলেন, নাবিকদের বিভিন্ন সমস্যার ব্যাপারে তিনি অবগত আছেন এবং কঠিন এই সময়ে তাঁদের প্রচেষ্টা প্রশংসাযোগ্য।
ভারতীয় বন্দরগুলিতে নাবিকদের সাইন অন এবং সাইন অফ প্রক্রিয়া সহজতর করার জন্য মন্ত্রকের আধিকারিকদের নির্দেশ দেন তিনি। এই ভিডিও কনফারেন্সে ইন্ডিয়ান ন্যাশনাল শিপ ওনার্স অ্যাসোসিয়েশন, মেরিটাইম অ্যাসোসিয়েশন অফ নেশন ওয়াইড শিপিং এজেন্সি, ন্যাশনাল ইউনিয়ন অফ সী ফেয়ারার্স অফ ইন্ডিয়া, দ্য ইন্ডিয়ান মেরিটাইম ফাউন্ডেশন প্রভৃতি সংস্থার প্রতিনিধিরা উপস্থিত ছিলেন।
(CG/BD/SB
প্রধানমন্ত্রীরদপ্তর
প্রখ্যাত প্রত্নতত্ত্ববিদ ব্রজবাসী লালের প্রয়াণে শোক প্রকাশ প্রধানমন্ত্রীর
নয়াদিল্লি, ১০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী প্রখ্যাত প্রত্নতত্ত্ববিদ ব্রজবাসী লালের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেন, “ব্রজবাসী লাল একজন অসাধারণ ব্যক্তি ছিলেন। সংস্কৃতি ও প্রত্নতত্ত্ব ক্ষেত্রে তাঁর অবদান অতুলনীয়। সমৃদ্ধশালী অতীতের সঙ্গে আমাদের বন্ধনকে নিবিড় করার ক্ষেত্রে তাঁর ভূমিকা ছিল বিশেষ। তাঁর প্রয়াণে আমি মর্মাহত। শোকসন্তপ্ত পরিবার-পরিজন ও বন্ধুবান্ধবদের জানাই সমবেদনা”। ওম শান্তি”।
PG/PM/SB
(
প্রধানমন্ত্রীরদপ্তর
প্রধানমন্ত্রী মা ব্রহ্মচারিণীর কাছে সকলের জন্য আর্শিবাদ প্রার্থনা করেছেন
নয়াদিল্লি, ২৭ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী নবরাত্রির দ্বিতীয় দিনে মা ব্রহ্মচারিণীর কাছে তাঁর সকল ভক্তের জন্য আর্শিবাদ প্রার্থনা করেছেন।
শ্রী মোদী দেবীর আরাধনার একটি স্তোত্রপাঠ সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন;
“আজ মা’র দ্বিতীয় স্বরূপ মা ব্রহ্মচারিণীর বিশেষ পূজার দিন। মা তাঁর সকল ভক্তকে শক্তি ও সামর্থ দিন এবং মনস্কামনা পূরণ করুন সেই প্রার্থনাই করি। দেবীর আরাধনার একটি স্তোত্রপাঠ আপনাদের জন্য...”
PG/CB/NS
(